**რომელი სამართლებრივი აქტით დარეგულირდება სტაჟირების წესები და პირობები?**

„საჯარო დაწესებულებაში სტაჟირების გავლის წესისა და პირობების შესახებ“ სახელმწიფო პროგრამის დამტკიცების თაობაზე“ საქართველოს მთავრობის 2014 წლის 18 ივნისის № 410 დადგენილების შესაბამისად.

**რა არის სტაჟირების პროგრამის მიზანი?**

სტაჟირების პროგრამის მიზანია მაღალი აკადემიური მოსწრების სტუდენტებისა და და კურსდამთავრებულებისთვის საჯარო მოხელისათვის აუცილებელია პრაქტიკული უნარ-ჩვევების მიღების შესაძლებლობის შექმნა, საჯარო სამსახურის შესახებ ცნობიერების ამაღლება.

**ვინ შეიძლება იყოს სტაჟირების პროგრამის მონაწილე?**

საქართველოს ქმედუნარიანი მოქალაქე, რომელიც ფლობს სახელმწიფო ენას; სწავლობს საქართველოს უმაღლეს საგანმანათლებლო დაწესებულებაში, **ბაკალავრიატის** აკრედიტებულ საგანმანათლებლო პროგრამაზე და არის დამამთავრებელი სემესტრის (ბოლო ორი სემესტრი) სტუდენტი; სწავლობს **სამაგისტრო** ან **სადოქტორო** საგანმანათლებლო პროგრამაზე და სწავლისას გამოირჩევა მაღალი აკადემიური მოსწრებით, რაც დასტურდება **GPA-თ (მინიმუმ 3.0** შესაბამის უმაღლეს საგანმანათლებლო დაწესებულებაში GPA-ს გამოთვლის წესის არსებობის შემთხვევაში) ან საგანმანათლებლო პროგრამის ფარგლებში **მიღებული შეფასებების საშუალო არითმეტიკულით (მინიმუმ (B) ძალიან კარგი 81-90%);**  აგრეთვე, პირი, რომელმაც დაასრულა ბაკალავრიატის, სამაგისტრო ან სადოქტორო საგანმანათლებლო პროგრამა, ამ საგანმანათლებლო პროგრამის დასრულებიდან გასული არ არის ორ წელიწადზე მეტი და რომელიც სწავლისას გამოირჩეოდა მაღალი აკადემიური მოსწრებით, რაც დასტურდება GPA-თ (მინიმუმ 3.0 შესაბამის უმაღლეს საგანმანათლებლო დაწესებულებაში GPA-ს გამოთვლის წესის არსებობის შემთხვევაში) ან საგანმანათლებლო პროგრამის ფარგლებში მიღებული შეფასებების საშუალო არითმეტიკულით (მინიმუმ (B) ძალიან კარგი 81-90%).

**რა ეტაპების გავლა მომუწევს სტუდენტს/კუსდამთავრებულს სტაჟირების პროგრამაში მონაწილეობის მისაღებად?**

|  |  |
| --- | --- |
| **I-ეტაპი**  **სტაჟიორობის მსურველი სტუდენტი/კურსდამთავრებული ვალდებულია გამოცხადდეს უნივერსიტეტის ადმინისტრაციაში უნიკალური კოდის მისაღებად, რომელიც პირადობის მოწმობის წარდგენის შემდეგ გადაეცემა დახურული კონვერტით.** | **II-ეტაპი**  **სტაჟიორობის მსურველი სტუდენტი/კურსდამთავრებული ვალდებულია საჯარო სამსახურის ბიუროს მიერ ადმინისტრირებულ ვებ-გვერდზე www.stajireba.gov.ge-ზე გაიაროს აქტივაცია უნიკალური კოდისა და პირადი ნომრის მეშვეობით.** |

|  |  |
| --- | --- |
| **III-ეტაპი**  **სტაჟიორობის მსურველი სტუდენტი/კურსდამთავრებული ვალდებულია უნიკალური კოდით აქტივაციის შემდეგ www.stajireba.gov.ge-ზე გაიაროს ავტორიზაცია და პროგრამის ზედა მარჯვენა კუთხეში არსებული ვაკანსიების ბმულიდან გადავიდეს ვაკანსიების მქონე უწყებების ჩამონათვალზე და დარეგისტრირდეს სასურველ უწყებაში სასურველ ვაკანსიაზე.** | **IV-ეტაპი**  რეგისტრაციის დასრულებიდან 10 დღის განმავლობაში **სტუდენტი/კურსდამთავრებული** ვალდებულია გამოცხადდეს და პირადობის მოწმობით რეგისტრაცია გაიაროს სტაჟირების ადგილზეც. |